US

AARH

|  |  |
| --- | --- |
| Uddannelsesevaluering, Arts | |
|  |  |

2024

|  |
| --- |
| Indhold |

Udarbejdelse af evalueringsrapporten 3

Indledning 4

Præsentation af eksterne eksperter 4

Evalueringsrapportens opbygning og læsevejledning, samt bilag 4

Uddannelsernes opbygning og faglige kontekst 5

Udspil til vision for uddannelsen for perioden 2024-2029 6

1.0 Den gode studiestart 7

1.1/ Analyse af fokusområder der understøtter en god studiestart for de studerende 7

1.2/ Nye tiltag og handlinger som opfølgning på identificerede indsatsområder 8

1.3/ Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 1 8

2.0 Fagligt stærke og sammenhængende uddannelser 9

2.1/ Analyse af fokusområder der understøtter fagligt stærke og sammenhængende uddannelser 9

2.2/ Nye tiltag og handlinger som opfølgning på identificerede indsatsområder 10

2.3/ Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 2 10

3.0 Motiverende studie- og læringsmiljøer 11

3.1/ Analyser af fokusområder der understøtter motiverende studie- og læringsmiljøer 11

3.2/ Nye tiltag og handlinger som opfølgning på identificerede indsatsområder 12

3.3/ Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 3 12

4.0 Stærke kandidater med relevante kompetencer 13

4.1/ Analyse af fokusområder der understøtter uddannelses af stærke kandidater med relevante kompetencer 13

4.2/ Nye tiltag og handlinger som opfølgning på identificerede indsatsområder 14

4.3/ Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 4 14

# Udarbejdelse af evalueringsrapporten

Formålet med uddannelsesevalueringen er at lægge et helhedsperspektiv på den samlede uddannelse fra rekruttering over læreprocesser til arbejdsmarkedet. I denne proces få et eksternt blik på vores uddannelser ved inddragelse af to eksterne eksperter.

**Ansvar for evalueringsrapporten**

Evalueringsrapportens hovedvægt ligger på de problembevidste analyser og oplæg til handlinger.

Afdelingslederen har ansvar for udarbejdelse af evalueringsrapporten og har ligeledes ansvaret for at sikre at interne interessenter (uddannelsesnævn, fagmiljø, og studieleder) involveres i arbejdet.

Studieleder skal sammen med godkendelse af evalueringsrapporten også modtage de forløbelige handleplan for uddannelserne til orientering.

Arts Studier understøtter afdelingslederens arbejde med evalueringsrapporten og bidrager til at indhente supplerende kvantitativt eller kvalitativt datamateriale fra PowerBI, hvis dette vurderes relevant i belysning af en problemstilling.

**Omfang af evalueringsrapporten**  
Evalueringsrapporten forventes at have et sideomfang på 8-20 normalsider. Dette er udover: AU-indledning, indholdsfortegnelse, standardtekst (væsentligste bilag og indikatorkort), præsentationer af eksterne og delpolitiks-indledninger. Det væsentligste bilagsmateriale vedlægges men bør ikke overskride 25-30 sider.

**Evalueringsmødet**   
Selvevalueringsrapporten med bilag og kommentarer samt uddannelsernes foreløbige handleplan(er) danner grundlaget for evalueringsmødet, der er kendetegnet ved dialog og udveksling af handlemuligheder for uddannelserne.

# Indledning

Aarhus Universitets politik for kvalitetsarbejdet på uddannelsesområdet udgør det fælles værdigrundlag for kvalitetssikring og kvalitetsudvikling af uddannelserne på AU. Som en del af kvalitetssikringsarbejdet gennemføres uddannelsesevalueringer, der involverer eksterne eksperter.

Uddannelsesevalueringerne tilrettelægges således, at hver uddannelse gennemgår et evalueringsforløb minimum hvert femte år enten individuelt eller i sammenhæng med beslægtede eller på anden vis relaterede uddannelser. Den periodevise inddragelse af eksterne eksperter og en bred deltagerkreds skal sikre, at de involverede aktører med passende mellemrum bliver udfordret i deres tænkning omkring kvalitetssikring og kvalitetsudvikling af uddannelserne.

Uddannelsesevalueringerne tager primært afsæt i eksisterende ledelsesinformation, der sikrer en sammenhæng med de årlige statusopfølgninger og det løbende kvalitetsarbejde. I forbindelse med uddannelsesevalueringerne inddrages yderligere et eksternt perspektiv på uddannelsen. Uddannelsesevalueringerne sker i form af en systematisk dialog, der sætter fokus på såvel enkeltelementer i uddannelserne som hele uddannelsesforløb for at sikre og udvikle kvaliteten både i det enkelte fag og i sammenhænge på tværs af fag og uddannelsesforløb.

Evalueringen er systematiseret efter de fire delpolitikker, som AU’s politik for kvalitetsarbejde på uddannelsesområdet er opdelt i:

* Den gode studiestart
* Fagligt stærke og sammenhængende uddannelser
* Motiverende studie- og læringsmiljøer
* Stærke kandidater med relevante kompetencer

Med afsæt i de fire delpolitikker udvælges relevante konkrete emner til drøftelse, som kan variere fra gang til gang. Dog skal alle delpolitikker berøres, ligesom der vil blive fulgt op på tidligere iværksatte udviklingsinitiativer.

## Præsentation af eksterne eksperter

Ved uddannelsesevalueringen deltager to eksterne eksperter hhv. en faglig ekspert og en repræsentant for aftagersiden. Fagmiljøet og institutledelsen har indstillet en liste med kompetente personer, de kunne ønske input fra i forbindelse med uddannelsesevalueringen. Indstillingen er blevet godkendt af prodekanen for uddannelse. Følgende eksterne eksperter deltager i uddannelsesevalueringen af XX.

Den faglige eksperts holdninger og erfaringer kan berige det videre kvalitetsarbejde på uddannelsen i forhold til at sikre den faglige kvalitet og sammenhæng. Særligt ønsker fagmiljøet den faglige eksperts erfaringer i forhold til XXX.

For yderligere at sikre et samfundsperspektiv på uddannelserne ønskes aftagerekspertens blik på uddannelsernes generelle igangværende udvikling, som afspejles i rapporten (mere konkret henvisning – hvis muligt), samt særligt fokus på hovedafsnit 4 Stærke kandidater med relevante kompetencer.

## Evalueringsrapportens opbygning og læsevejledning, samt bilag

Formålet med uddannelsesevalueringen er at lægge et helhedsperspektiv på den samlede uddannelse fra studiestarten over læreprocesser til arbejdsmarkedet, hvilket afspejles i de fire delpolitikområder i [Aarhus Universitets kvalitetspolitik.](https://medarbejdere.au.dk/strategi/kvalitetspolitik/)

Evalueringsrapporten indledes med en kort præsentation af uddannelsernes opbygning og placering i det danske uddannelseslandskab. Dernæst følger fagmiljøets visionsudspil, som bygger på uddannelsernes styrker og tager højde for uddannelsernes nuværende udfordringer, som adresseres på baggrund af analyserne under de 4 delpolitikker. Visionsudspillet og kvalificeringen heraf ved evalueringsmødet vil rammesætte de kommende års arbejde med at sikre uddannelsernes høje kvalitet og faglige indhold.

Evalueringsrapportens analyseafsnit afspejler strukturen i kvalitetspolitikken. I hvert analyseafsnit skal den problembevidste analyse være i centrum. Indikatorerne, som er tilknyttet delpolitikområderne, anvendes som udgangspunkter for identifikationen af de eventuelle udfordringer, som skal adresseres: for indikatorer, som er farvet røde og gule, skal der i den forløbelige handleplan være udspil til konkrete handlinger, der forventes at kunne påvirke indikatoren på sigt. Forslag til handlingerne for hver delpolitik indsættes efter hvert analyseafsnit. De fire analyseafsnit afrundes med centrale spørgsmål, som fagmiløet ønsker at drøfte med deltagerkredsen ved evalueringsmødet.

Bilag er:

* Bilag 1: Datamaterialet herunder indikatorkortet, der viser uddannelsesspecifikke data for udvikling inden for de indikatorerne, som er tilknyttet de fire delpolitikker.
* Bilag 2: Institutlederredegørelsen redegør for udbuddet af konfrontationstimer og forskningsdækningen af udbuddet, samt eventuelle personalemæssige planer.
* Bilag 3: Bemandingsplaner viser koblingen mellem VIPs forskningsområde og den varetagne undervisning.
* Bilag 4: Godkendte handleplaner fra sidste år årlige status eller evaluering
* Bilag 5: De foreløbige handleplaner 2023 for masteruddannelsen i XX.
* Bilag X: Evt. censorårsrapporter
* Bilag X: Evt. undervisningsevalueringer
* Bilag X: Evt. uddannelsesspecifikke bilag fra fagmiljøet, hvor det vurderes relevant

## Uddannelsernes opbygning og faglige kontekst

# Udspil til vision for uddannelsen for perioden 2024-2029

*Visionsudspillet skal udarbejdes i fagmiljøet mellem afdelingsleder og undervisere. Det vil være en fordel at inddrage studerende hvor det er relevant til at kvalificere de studenterrettede initiativer. Inddragelse af studerende kan med fordel ske gennem uddannelsesnævnet*

Visionen skal

* Forholde sig til arbejdet med uddannelsernes fokusområder fra analyseafsnittene
* Være konkret og forståelig
* Have udsyn og ambition (indeholde forestillinger om fremtiden og målsætninger)
* Have en vis spændvidde (konkret, men stadig bred nok til at rumme forandringer der vil finde sted i fx samfundet og blandt de studerende)
* Skal være handlekraftig (tætte koblinger mellem kernekompetencer og handlemuligheder inden for disse - gerne relateret til de daglige opgaver).

I analyseafsnittene (delpolitikkerne) er der fokus på uddannelsernes nuværende situation og særkende/værdier og oplæg til handlinger. Visionsudspillet aggregerer de fremanalyserede handlinger fra analyseafsnittene og fremtidssikrer disse i samarbejdet omkring uddannelserne.

# Den gode studiestart

AU ønsker at understøtte det rigtige studievalg, at give alle studerende en god start på studielivet og at lette overgangen til livet som studerende.

Dette indbefatter:

* Kommende studerende på AU skal kunne træffe et afklaret uddannelsesvalg
* Studerende skal opleve at blive integreret i studiets faglige og sociale fællesskaber
* Studerende skal i første studieår gradvist gennemføre overgangen fra elev til selvstændig universitetsstuderende.

## Analyse af fokusområder der understøtter en god studiestart for de studerende

Nedenfor analyseres de fokusområder, som både årets datamateriale og fagmiljøets viden giver anledning til at behandle under delpolitikken. Det er muligt at beskrive det systematiske og kontinuerlige arbejde, der er udført i de forgangne år inden for delpolitikområdet. Denne beskrivelse kan med fordel tage udgangspunkt i analyser af tidligere handlinger inden for ”Rekruttering og studiestart” (tidligere delpolitik 1), samt afsøge effekten heraf for at definere det nuværende handlerum og nye relevante handlinger.

*Nedenstående hjælpespørgsmål er formuleret ud fra kvalitetspolitikkens delpolitik 1 ”Den gode studiestart” og kan give inspiration til, hvad dette afsnit kan omhandle:*

1. *Kommende studerende på AU skal kunne træffe et afklaret uddannelsesvalg.*

* *Hvordan arbejder I med at skabe et godt match mellem studerende og uddannelse?*
* *Hvordan sikrer I, at kommende studerende har adgang til relevant, retvisende og lettilgængelig information og kvalificeret vejledning om studievalg, herunder uddannelsernes optagelseskrav, indhold, niveau og karrieremuligheder?*
* *Hvis relevant: hvordan sikrer I og arbejder med den nære kontakt til bl.a. gymnasieskolen, hvis den spiller en væsentlig rolle i jeres rekruttering?*

1. *Studerende skal opleve at blive integreret i studiets faglige og sociale fællesskaber.*

* *Hvordan arbejder I med at sikre, at de studerende oplever at begynde på deres studier i inspirerende, trygge og inkluderende rammer, der fremmer både faglig og social integration?*
* *Hvordan understøtter I, at studieintroduktionen giver de studerende en forståelse for deres uddannelse og motiverer dem til at indgå i studiefællesskaber?*
* *Hvordan sikrer I de studerendes kendskab til understøttende funktioner fx studievejledning, mentorordninger mv.?*
* *Hvordan sikrer I, at de studerendes har klarhed over og viden om forventningerne til studieindsats?*

1. *Studerende skal i første studieår gradvist gennemføre overgangen fra elev til selvstændig universitetsstuderende.*

* *Hvordan understøtter I, at de studerende i løbet af det første års studier møder læringsaktiviteter, der bidrager til, at de kan påtage sig rollen som aktivt handlende studerende, der selvstændigt tilegner sig stoffet og bidrager til den akademiske dialog?*
* *Hvordan sikrer I. at første studieår indfører den studerende i fagets centrale domæner*
* *Hvordan understøtter I, at der gennem engagerende, og aktiverende undervisning, skabes klare rammer om studiearbejdet og introducere til akademisk tænkning?*

*Supplerende spørgsmål fra den Strategiske rammekontrakt 2022-2025*

* *Hvordan arbejder I med at ”styrke studie- og undervisningsmiljøerne med øget faglig og social integration for derved at sikre bedre fastholdelse af og større læringsudbytte for nye studerende?”*

*Andre supplerende spørgsmål*

* *Hvis relevant: Hvordan sikres* *internationale studerendes kendskab til sproglige, kulturelle og pædagogiske forudsætninger ved undervisningen på uddannelsen?*
* *Hvordan sikrer I, at studerende skal kunne træffe et bevidst kandidatuddannelsesvalg på et velinformeret og sagligt grundlag særligt mhp. beskæftigelsesmuligheder?*

## Nye tiltag og handlinger som opfølgning på identificerede indsatsområder

* *Hvilke udvalgte handlinger iværksættes på baggrund af ovenstående analyse af udfordringerne? Punkterne hentes fra/overføres til handleplanerne.*
* *Ovenfor beskrevne aktuelle og relevante handlinger opsummeres i bullits*

## Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 1

# Fagligt stærke og sammenhængende uddannelser

AU ønsker at udbyde uddannelser, der baserer sig på den dybeste faglige viden, har en klar sammenhængende struktur og udviser en tæt forbindelse mellem læringsmål, læringsaktiviteter og eksamensformer.

Dette indbefatter:

* Studerende skal erfare, at AU’s uddannelser er funderet på dyb faglighed og bibringer dem indsigter i det nyeste vidensgrundlag.
* Uddannelser på AU skal struktureres klart, så sammenhænge, progression og valgmuligheder fremstår indlysende og understøtter den studerende i at gennemføre uddannelsen
* De enkelte undervisningsforløb skal tilrettelægges, så der er en tydelig sammenhæng mellem læringsmål, læringsaktiviteter og eksamensformer.

## Analyse af fokusområder der understøtter fagligt stærke og sammenhængende uddannelser

Nedenfor analyseres de fokusområder, som både årets datamateriale og fagmiljøets viden giver anledning til at behandle under delpolitikken. Det er muligt at beskrive det systematiske og kontinuerlige arbejde, der er udført i de forgangne år inden for delpolitikområdet. Denne beskrivelse kan med fordel tage udgangspunkt i analyser af tidligere handlinger inden for delpolitikområdet ”Struktur og forløb” (tidligere delpolitik 2) og ”Udvikling af uddannelse, undervisning og læringsmiljø” (dele af den tidligere delpolitik 3), samt afsøge effekten heraf for at definere det nuværende handlerum og nye relevante handlinger.

*Nedenstående hjælpespørgsmål er formuleret ud fra kvalitetspolitikkens delpolitik 2 ”Fagligt stærke og sammenhængende uddannelser” og kan give inspiration til, hvad dette afsnit kan omhandle:*

1. *Studerende skal erfare, at AU’s uddannelser er funderet på dyb faglighed og bibringer dem indsigter i det nyeste vidensgrundlag.*

* *Hvordan og hvornår oplever de studerende, at deres uddannelse er solidt forankrede i aktive forskningsmiljøer?*
* *Hvordan sikres det, at uddannelserne er udviklet, tilrettelagt og afviklet i tæt samspil med aktive forskere og undervisere med indsigt i den nyeste forskning?*
* *Hvordan bidrager undervisere som rollemodeller til, at studerende tilegner sig den nyeste viden inden for fagområdet og praktiserer fagets metoder?*

*2. Uddannelser på AU skal struktureres klart, så sammenhænge, progression og valgmuligheder fremstår indlysende og understøtter den studerende i at gennemføre uddannelsen.*

* *Hvordan arbejder I med og understøtter, at uddannelsesstrukturen skaber motivation, klare sammenhænge og faglig progression mellem uddannelsens forskellige discipliner og elementer?*
* *Hvordan understøtter I, at der i uddannelsesudvikling og undervisningstilrettelæggelse er en synlig og forståelig forbindelse mellem fastlæggelsen af ECTS-belastning på de enkelte kurser og den faktiske arbejdsbelastning. Målet er at sikre en jævn studiets arbejdsbelastning på langs og på tværs af studierne?*

*3. De enkelte undervisningsforløb skal tilrettelægges, så der er en tydelig sammenhæng mellem læringsmål, læringsaktiviteter og eksamensformer.*

* *Hvordan arbejder I med, at undervisningen understøtter læring gennem varierede og aktiverende læreprocesser, som gør det muligt for studerende at tilegne sig fagets viden, færdigheder og kompetencer.*
* *I forbindelse med uddannelsesudvikling; hvordan vurderer I, at de valgte eksamensformer skal sikre, at det lærte afprøves, og at den studerendes præstationer bliver retfærdigt vurderet?*

## Nye tiltag og handlinger som opfølgning på identificerede indsatsområder

* *Hvilke udvalgte handlinger iværksættes på baggrund af ovenstående analyse af udfordringerne? Punkterne hentes fra/overføres til handleplanerne.*
* *Ovenfor beskrevne aktuelle og relevante handlinger opsummeres i bullits*

## Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 2

# Motiverende studie- og læringsmiljøer

AU ønsker at tilbyde studerende et inspirerende lærings- og studiemiljø baseret på engagerende og læringsfremmende undervisning med inddragende dialog, faglig vejledning og understøttende aktiviteter.

Dette indbefatter:

* Undervisning skal engagere de studerende i relevante læringsaktiviteter, der sætter dem i stand til at tilegne sig stoffet og udvikle både kernefaglige og generelle kvalifikationer og kompetencer.
* Studerende skal gennem undervisning og faglig vejledning støttes i deres læringsprocesser løbende gennem studiet.
* De fysiske, psykiske, æstetiske og digitale rammer omkring de faglige læringsprocesser skal understøtte såvel faglig og social integration som læring, engagement og trivsel.

## Analyser af fokusområder der understøtter motiverende studie- og læringsmiljøer

Nedenfor analyseres de fokusområder, som både årets datamateriale og fagmiljøets viden giver anledning til at behandle under delpolitikken. Det er muligt at beskrive det systematiske og kontinuerlige arbejde, der er udført i de forgangne år inden for delpolitikområdet. Denne beskrivelse kan med fordel tage udgangspunkt i analyser af tidligere handlinger inden for dele af delpolitikområdet ”Udvikling af uddannelse, undervisning og læringsmiljø” (dele af den tidligere delpolitik 3) og delpolitikområdet ”Studiemiljø” (tidligere delpolitik 4), samt afsøge effekten heraf for at definere det nuværende handlerum og nye relevante handlinger.

*Nedenstående hjælpespørgsmål er formuleret ud fra kvalitetspolitikkens delpolitik 3 ”Motiverende studie- og læringsmiljøer” og kan give inspiration til, hvad dette afsnit kan omhandle:*

1. *Undervisning skal engagere de studerende i relevante læringsaktiviteter, der sætter dem i stand til at tilegne sig stoffet og udvikle både kernefaglige og generelle kvalifikationer og kompetencer.*

* *Hvordan arbejder I med understøttelse af, at undervisningen baseres på didaktiske valg, der tager udgangspunkt i kursets læringsmål og de studerendes læringsbehov?*
* *Hvordan sikres det, at underviserne kan foretage velovervejede undervisningsmæssige valg på et fagligt og pædagogisk oplyst grundlag?*

1. *Studerende skal gennem undervisning og faglig vejledning støttes i deres læringsprocesser løbende gennem studiet.*

* *Hvordan arbejder I med faglig vejledning, der understøtter den studerendes refleksion og fremmer læring, mens denne tilegner sig og arbejder med det faglige stof?*
* *Har de studerende adgang til studievejledning i forbindelse med gennemførelse af studiet?*
* *Hvordan tilbydes studerende med særlige behov målrettet rådgivning?*

1. *De fysiske, psykiske, æstetiske og digitale rammer omkring de faglige læringsprocesser skal understøtte såvel faglig og social integration som læring, engagement og trivsel.*

* *Hvordan bidrager de fysiske rammer til et stimulerende studie- og læringsmiljø?*
* *Hvordan arbejder I med at give de studerende et bredt udvalg af muligheder for at deltage i faglige og sociale fællesskaber, hvor der er fokus på engagement, rummelighed og seriøsitet, der bidrager til trivslen?*
* *Hvordan arbejder fagmiljøet og uddannelsesledelsen sammen med de studerende til at skabe et inkluderende studiemiljø, hvor respekt og ordentlighed støtter alle i at sige fra over for chikane, mobning, voldelig adfærd og diskrimination?*

*Supplerende spørgsmål fra den Strategiske rammekontrakt 2022-2025*

* *Hvordan arbejder I med at ”styrke studie- og undervisningsmiljøerne med øget faglig og social integration for derved at sikre bedre fastholdelse af og større læringsudbytte for nye studerende?”*

## Nye tiltag og handlinger som opfølgning på identificerede indsatsområder

* *Hvilke udvalgte handlinger iværksættes på baggrund af ovenstående analyse af udfordringerne? Punkterne hentes fra/overføres til handleplanerne.*
* *Ovenfor beskrevne aktuelle og relevante handlinger opsummeres i bullits*

## Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 3

# Stærke kandidater med relevante kompetencer

AU ønsker, at studerende gennem deres studier erhverver sig såvel faglige som generelle kompetencer og hurtigt kan træde ud på arbejdsmarkedet i attraktive jobs. Universitetet vil tilbyde karriereskabende aktiviteter og løbende have kontakt til aftagere.

Dette indbefatter:

* Studerende skal gennem deres studier tilegne sig viden såvel som akademiske og praksisrettede kompetencer, der modsvarer samfundets behov.
* Studerende skal have mulighed for at samarbejde med aktører på arbejdsmarkedet, så deres faglighed kan bringes i spil i relevante kontekster, og netværk med aftagere kan opbygges.
* AU ønsker at sikre uddannelsernes fornødne relevans gennem en løbende kontakt med aftagere af AU’s kandidater.

## Analyse af fokusområder der understøtter uddannelses af stærke kandidater med relevante kompetencer

Nedenfor analyseres de fokusområder, som både årets datamateriale og fagmiljøets viden giver anledning til at behandle under delpolitikken. Det er muligt at beskrive det systematiske og kontinuerlige arbejde, der er udført i de forgangne år inden for delpolitikområdet. Denne beskrivelse kan med fordel tage udgangspunkt i analyser af tidligere handlinger inden for delpolitikområdet ”Uddannelsernes relation til arbejdsmarkedet” (tidligere delpolitik 5), samt afsøge effekten heraf for at definere det nuværende handlerum og nye relevante handlinger.

*Nedenstående hjælpespørgsmål er formuleret ud fra kvalitetspolitikkens delpolitik 4 ”Stærke kandidater med relevante kompetencer” og kan give inspiration til, hvad dette afsnit kan omhandle:*

1. *Studerende skal gennem deres studier tilegne sig viden såvel som akademiske og praksisrettede kompetencer, der modsvarer samfundets behov.*

* *Hvordan giver uddannelsen, med udgangspunkt i dyb faglighed, studerende samtidsrelevant viden, kvalifikationer og kompetencer, således at kandidaterne kan begå sig på et dynamisk og digitaliseret arbejdsmarked?*
* *Hvordan arbejder I med at give de studerende mulighed for at deltage i karriereskabende aktiviteter, der støtter dem i at foretage karriere- og kompetenceafklaring, og som letter overgangen fra studie- til arbejdsliv (enten som medarbejder eller iværksætter)?*

1. *Studerende skal have mulighed for at samarbejde med aktører på arbejdsmarkedet, så deres faglighed kan bringes i spil i relevante kontekster, og netværk med aftagere kan opbygges.*

* *Hvordan understøtter fagmiljøet eller uddannelsen møder mellem de studerende og arbejdsmarkedets aktører?*
* *Hvordan stimuleres til interaktion med arbejdsmarkedets aktører igennem uddannelsesforløbet?*
* *Hvordan arbejder I med at give de studerende mulighed for at løse praksis- og arbejdsmarkedsnære problemstillinger og møde potentielle arbejdsgivere samt stifte bekendtskab med faglige rollemodeller i relevante ansættelser?*

1. *AU ønsker at sikre uddannelsernes fornødne relevans gennem en løbende kontakt med aftagere af AU’s kandidater.*

* *Hvordan arbejder I med at de studerende erfarer, at uddannelserne er udviklet og tilrettelagt med inddragelse af relevante aftagerperspektiver?*
* *Hvordan arbejder I med aftagerinddragelse i det løbende arbejde med at udvikle kvalitet i AU’s uddannelser?*

*Supplerende spørgsmål fra den Strategiske rammekontrakt 2022-2025:*

* *Hvordan arbejder I med at styrke digitale kompetencer i uddannelserne, så de studerende er rustet til fremtidens arbejdsmarked?*
* *Hvordan arbejder I med at fremme iværksætteri og være rugekasse for flere nye virksomheder, der gennem innovation bidrager til vækst og bæredygtighed?*
* *Hvordan arbejder I for at øge samarbejdet med erhvervsliv, offentlige institutioner og civilsamfundet for at bringe viden i spil og skabe værdi?*

## Nye tiltag og handlinger som opfølgning på identificerede indsatsområder

* *Hvilke udvalgte handlinger iværksættes på baggrund af ovenstående analyse af udfordringerne? Punkterne hentes fra/overføres til handleplanerne.*
* *Ovenfor beskrevne aktuelle og relevante handlinger opsummeres i bullits*

## Spørgsmål som fagmiljøet ønsker at drøfte med de eksterne eksperter og studerende i relation til delpolitikområde 4

EELE

FEMTMENT

|  |  |
| --- | --- |
|  |  |